stanford-oval/wikipedia huggingface dataset:
Magenta Skycode

| Magenta Skycode> Tiedot |
| --- | --- |
Toiminnassa:  2005–2014
Tyylilaji:  indie rock post-punk
Kotipaikka:  Turku, Suomi
Laulukieli:  englanti
Jäsenet:  Jori Sjöroos, laulu, kitara   Kalle Taivainen, basso   Niko Kivikangas, rummut  
Entiset jäsenet:  Kennet Granholm, basso   Niklas Björklund, kitara   Henry Ojala, kitara   Tomi Mäkilä, koskettimet  
Levy-yhtiö:  Solina Records, 2006–  
Aiheesta muualla
magentaskycode.net
Infobox OKNimi-testi OK: 
Magenta Skycode oli suomalainen indie rockia soittava yhtye. Yhtyeen pääjäsen oli Fu-Tourist-artistina ja PMMP-yhtyeen kappaleiden tekijänä tunnettu Jori Sjöroos, joka teki kappaleet ja soitti levyille kaikki instrumentit itse. Yhtye lopetti toimintansa vuonna 2014. Sen jäähyväiskeikka järjestettiin Turun Logomossa 20. joulukuuta 2014.
Magenta Skycoden levy-yhtiö oli Solina Records ja jakelua hoiti Playground Music Scandinavia. Yhtyeen toinen studioalbumi Relief palkittiin vuoden 2010 parhaan alternative-/indiealbumin Emmalla.
Kokoonpano > Nykyiset jäsenet

Jori Sjöroos (laulu, kitara)
Kalle Taivainen (basso)
Niko Kivikangas (rummut)
Kokoonpano > Entiset jäsenet

Henry Ojala (kitara)
Tomi Mäkilä (koskettimet)
Kennet Granholm (basso)
Niklas Björklund (kitara)
Diskografia > Albumit

IIIII (2006)
Relief (2010)
Diskografia > EP:t ja singlet

Compassion (2005)
We're Going to Climb / Escaping Outdoors (2009) (7")
The Simple Pleasures (2010) (digi-single)
We Will Be Warm (2013)
Aiheesta muualla

Yhtyeen Facebook-sivu
Kullan kartano

| Kullan kartano Kullan kartano |
| --- | --- |
Sijainti:  Ruotsinpyhtää, Loviisa, Suomi
Koordinaatit:  60°26′46″N 26°24′39″E﻿ / ﻿60.4462248°N 26.4108585°E﻿ / 60.4462248; 26.4108585
Rakennustyyppi:  Kartanon päärakennus ja kartano (d)
 fiKullan kartano 
  
Kullan kartano (ruots. Kulla gård tai Kulla herrgård) on Loviisan Ruotsinpyhtäällä sijaitseva kartano, joka tunnetaan historiallisissa dokumenteissa 1400-luvun alkupuolelta lähtien. Nykyinen hirsirakenteinen, empiretyylinen päärakennus on valmistunut Carl Fredrik von Bornin suunnitelmien mukaan 1863, ja osa sitä ympäröivästä puistosta on peräisin 1700-luvulta. Myös vanha päärakennus vuodelta 1785 on säilynyt. Kartanon talousrakennuksiin kuuluvat maitohuone 1800-luvun keskivaiheilta sekä luonnonkivistä rakennettu navetta ja viljamakasiini. Puistossa on arkkitehti Eva Kuhlefelt-Ekelundin vuonna 1917 piirtämä leikkimökki. Museovirasto on inventoinut kartanon valtakunnallisesti merkittäväksi rakennetuksi kulttuuriympäristöksi.
Kartanon kukoistusaikaa oli 1800-luvun loppu, jolloin kiinteistöön kuului 2 200 hehtaaria maita ja maatöissä avusti piikojen ja renkien rinnalla 17 torpparia perheineen. 1980-luvun keskivaiheilla kartanoon kuului 460 hehtaaria peltoja, joista 73 oli viljelyksessä.
Historiaa

Kullan kartano sijaitsi alun perin merenlahden suulla, mutta maankohoamisen vuoksi kartano on jäänyt kukkulalle Taasianjoen varteen.
Vuonna 1419 tuolloinen rälssitila tuli Pernajan kirkkoherran Helvik Stoltefothin omistukseen, minkä jälkeen tilan omisti Dufvan suku ja vuodesta 1523 Henrik Eriksson Risbit ja Hoijan kreivi Juhana sekä vuosina 1581–1710 Boije af Gennäsin suku, aluksi Göran af Boije. Tila nautti säterivapautta vuodesta 1639 alkaen ja muodostettiin säteriratsutilaksi 1694. 1740-luvulla omistajaksi tuli Carl Johan Pose. 1800-luvun alkupuolen ajan kartanon omistajia olivat Anton Clayhills, sitten Teschen suvun jäsenet Carl ja Lorentz Tesche ja vuodesta 1855 Munck af Fulkilan suku.
Päätilan tiluksia laajennettiin 1800-luvulla useaan otteeseen. 1900-luvulla Kullan kartanoa emännöi pitkään lähes satavuotiaaksi elänyt rouva Gerda Grahn (1886–1986), joka säilytti päärakennuksen hyvin alkuperäisessä asussaan ja teki korjauksia vain harkiten. Hänen isänsä, agronomi Gustaf Simolin oli ostanut kartanon vuonna 1884, mutta kuoli pian Gerdan syntymän jälkeen 1886. Gerdan äidin mennessä uusiin naimisiin 1896 Kulla myytiin, mutta Gerda Grahn osti kartanon takaisin itselleen 17-vuotiaana 1903. Hänen jälkeensä kartanon otti vastuulleen Gerda ja Ragnar Grahnin ainoa lapsi Anna-Ulrika Grahn-Wallen (1911–2005). Aviomies Gunnar Wallenin kuoltua vuonna 1968 Anna-Ulla ylläpiti kartanoa yksin. Hän määräsi testamentissaan perustettavaksi säätiön nimeltä Stiftelsen Kulla Herrgård, joka huolehtii hänen jälkeensä kartanosta. Kartano ei ole avoinna yleisölle, mutta vastaanottaa harkinnan mukaan tutkija- ja opintoryhmiä.
Kesällä 2019 Loviisan kaupungin museo esittelee Komendantintalossa Kullan kartanoa näyttelyssä Kartanon maailma – kahden naisen elämäntyö.
Aiheesta muualla

Valokuvia kartanosta Svenska Ylen jutussa vuodelta 2015
Kummitusjuttu (elokuva)

| Kummitusjuttu> Ghost Story |
| --- | --- |
 Elokuvan suomenkielinen VHS-kansikuva.
Ohjaaja:  John Irvin
Käsikirjoittaja:  Lawrence D. Cohen
Perustuu:  Peter Straubin romaaniin Kummitusjuttu
Tuottaja:  Burt Weissbourd
Säveltäjä:  Philippe Sarde
Kuvaaja:  Jack Cardiff
Leikkaaja:  Tom Rolf
Pääosat:   Fred Astaire  Melvyn Douglas  Douglas Fairbanks Jr.  John Houseman  Craig Wasson  Patricia Neal  Alice Krige 
Valmistustiedot
Valmistusmaa:  Yhdysvallat
Levittäjä:  Universal Pictures
Ensi-ilta:   1981-12-1818. joulukuuta 1981 (Yhdysvallat)  1982-10-2929. lokakuuta 1982 (Suomi)  
Kesto:  110 minuuttia
Alkuperäiskieli:  englainti
Budjetti:  13,5 miljoonaa dollaria
Tuotto:  23,4 miljoonaa dollaria
Aiheesta muualla
IMDb 
Elonet
AllMovie
Infobox OKNimi-testi OK: 
Kummitusjuttu (engl. Ghost Story) on vuoden 1981 yhdysvaltalainen kauhuelokuva, jonka on ohjannut John Irvin. Se perustuu Peter Straubin vuoden 1979 samannimiseen romaaniin. Elokuvan pääosassa nähdään muun muassa Fred Astaire, Melvyn Douglas, Douglas Fairbanks Jr. ja John Houseman.
Juoni

Eräänä talvena uudenenglantilaisen Milburnin idyllisessä pikkukaupungissa alkaa tapahtua outoja asioita, jotka linkittyvät eräiden iäkkäiden miesten ylläpitämään yksityiseen seuraan, jonka jäsenet kertovat toisilleen kummitusjuttuja pitäkseen todelliset pelkonsa kurissa. Kun yksi seuran jäsenistä, Edward Wanderley (Douglas Fairbanks Jr.), kuolee kauhistuttavalla tavalla melkeinpä itsemurhaa muistuttavassa tapaturmassa, Edwardin poika Don Wanderley (Craig Wasson), joka oli jo aiemmin menettänyt myös veljensä Davidin vähintään yhtä merkillisessä tapauksessa, alkaa tutkia tapausta, jonka yhteydessä paljastuu hänen oman menneisyytensä tapahtumien jotenkin heijastelevan seuran jäsenten omaan salattuun menneisyyteen, joka yrityksistä huolimatta on palannut Milburniin kylväämään kuolemaa.
Rooleissa

| 0 | 1 | 2 |
| --- | --- | --- |
|  Fred Astaire  | … |  Ricky Hawthorne   |
|  Melvyn Douglas  | … |  tohtori John Jaffrey   |
|  Douglas Fairbanks Jr.  | … |  Edward Wanderley   |
|  John Houseman  | … |  Sears James   |
|  Craig Wasson  | … |  Don Wanderley/David Wanderley   |
|  Patricia Neal  | … |  Stella Hawthorne   |
|  Alice Krige  | … |  Eva Galli/Alma Mobley   |
|  Jacqueline Brookes  | … |  Milly Jaffrey   |
|  Miguel Fernandes  | … |  Gregory Bate   |
|  Lance Holcomb  | … |  Fenny Bate   |
|  Tim Choate  | … |  nuori Ricky Hawthorne   |
|  Mark Chamberlin  | … |  nuori John Jaffrey   |
|  Kurt Johnson  | … |  nuori Edward Wanderley   |
|  Ken Olin  | … |  nuori Sears James   |
|  Brad Sullivan  | … |  sheriffi Hardesty   |
|  Guy Boyd  | … |  Omar Norris   |
Aiheesta muualla

Kummitusjuttu (elokuva) Elonet.
Kummitusjuttu (elokuva) Internet Movie Databasessa (englanniksi)
Kuopion torimellakka 1965

Kuopion torimellakka 1965 oli Kuopion torilla 6. syyskuuta 1965 tapahtunut mellakka jonka aikana useiden satojen torille kokoontuneiden nuorten joukko kaatoi toripöytiä ja tukki niillä Puijonkadun liikenteen.
Mellakka sai alkunsa kun poliisi kielsi paria torilla äänekkäästi keskustellutta päihtynyttä nuorta miestä metelöimästä. Miehet eivät kuitenkaan totelleet vaan alkoivat kiertää toria poliisia arvostellen ja heidän mukaansa liittyi myös muita torille kokoontuneita. Joukon johtajat pidätettiin heidän mentyään poliisilaitoksen edustalle mieltä osoittamaan. Tällöin muut mukana olleet palasivat torille ja alkoivat kaataa torilla olleita myyntipöytiä tukkien niillä läheisen Puijonkadun niin että kahdeksan pöydistä rikkoontui.
Mellakan jälkiseurauksena noin 30 nuorta sai sakkoja ja kaksi toripöytien rikkomiseen osallistunutta poikaa tuomittiin 2–4 kuukauden ehdolliseen vankeuteen ilkivallasta ja häiriönteosta. Lisäksi yksi 7-vuotias romanipoika lähetettiin lastenkotiin väkijoukon yllyttämisestä ja poliisiauton kivittämisestä syytettynä. Toimittaja Hannu Karpo teki myöhemmin syksyllä tv-raportin Kuopion mellakasta ja siinä mellakan syiksi arveltiin nuorisotilojen ja nuorisoa kiinnostavan tekemisen puutetta Kuopiossa.
Kuchipudi

Kuchipudi-tanssija
Kuchipudi-tanssijoita
Kuchipudi on klassinen intialainen tanssityyli Andhra Pradeshin osavaltiosta, Intiasta. Kuchipudi sai nykyisen nimensä pienen eteläintialaisen Kuchipudin kylän mukaan, koska kylän brahmiinit harjoittivat siellä tätä tanssiperinnettä. Kuchipudi on myös suhteellisen suosittua länsimaalaisten keskuudessa ja nykyään löytyy jo monia tanssityylille omistautuneita eurooppalaisia ja amerikkalaisia tanssijoita.
Wikimedia Commonsissa on kuvia tai muita tiedostoja aiheesta .
Marc-André Cliche

| Marc-André Cliche |
| --- | --- |

Henkilötiedot
Syntynyt: 23. maaliskuuta 1987 (ikä 37) Rouyn-Noranda
Kansalaisuus:   Kanada
Jääkiekkoilija
Pelipaikka:  keskushyökkääjä
Maila:  oikea
Pituus:  183 cm
Paino:  93 kg
Seura
Seura:  Toronto Marlies
Sarja:  AHL
Pelaajaura
Pääsarjaura:  2007–
Aik. seurat:  Manchester Monarchs (AHL)   Los Angeles Kings (NHL)   Colorado Avalanche (NHL)   San Antonio Rampage (AHL)   Bridgeport Sound Tigers (AHL)
NHL-varaus:  56. varaus, 2005 New York Rangers
Marc-André Cliche (s. 23. maaliskuuta 1987) on kanadalainen jääkiekkoilija, joka teki kesällä 2016 sopimuksen AHL-seura Toronto Marliesin kanssa. Hän on pelannut NHL:ssä yli 150 ottelua ja AHL:ssä yli 400 ottelua.
Ura

New York Rangers varasi Clichen NHL:ään 56. pelaajana toisella kierroksella vuoden 2005 varaustilaisuudessa. Hän pelasi ennen varaustaan QMJHL-joukkue Lewiston Maineiacsissa neljän vuoden ajan. Cliche valittiin pelaamaan Kanadan nuorten maajoukkueessa vuoden 2007 nuorten maailmanmestaruuskilpailuissa.
5. helmikuuta 2007 Cliche kaupattiin Rangersista Los Angeles Kingsiin Jason Wardin ja Jan Marekin kanssa vastineeksi Sean Averysta ja John Seymourista. Hän teki Kingsin kanssa kolmen vuoden tulokassopimuksen 9. huhtikuuta 2007. Cliche teki ammattilaisdebyyttinsä Kingsin farmijoukkue Manchester Monarchsissa. Hän oli loppukauden sivussa loukkaantumisen vuoksi. Hän pelasi 52 ottelua ja teki 21 pistettä.
Kaudella 2009–2010, viimeisellä sopimuskaudellaan Cliche pelasi jälleen Monarchsin rouhijakentällisen kantavana voimana. 2. maaliskuuta 2010 hän sai ensimmäisen kutsunsa NHL:ään ja teki Kingsin paidassa debyyttinsä Dallas Starsia vastaan.
Seuraavalla kaudella 2010–2011 Cliche epäonnistui jälleen murtautumisessa Kingsin kokoonpanoon. Hänet valittiin Monarchsin kapteeniksi 29. lokakuuta 2010.
Kaudella 2011–2012 Cliche pelasi uransa siihen mennessä pisteiden valossa parhaan kautensa tehtyään 17 maalia ja yhteensä 41 pistettä 72 ottelussa. Cliche kutsuttiin Kingsin kokoonpanoon pudotuspelien ajaksi, kun Kings voitti Stanley Cupin. Hän ei kuitenkaan mahtunut kokoonpanoon yhdessäkään ottelussa, eikä hänen nimeään kaiverrettu Stanley Cup -pokaaliin.
5. kesäkuuta 2012 viiden Kingsin organisaatiossa pelatun kauden jälkeen Clichestä tuli veteraani Monarchsin hyökkääjien keskuudessa. Cliche teki kahden vuoden mittaisen jatkosopimuksen. Hän teki Monarchsissa kaudella 2012–2013 kymmenen maalia ja sai yhtä monta maalisyöttöä 52 pelissä.
Ennen kauden 2013–2014 alkua Cliche asetettiin 22. syyskuuta 2013 Kings asetti Clichen waiver -listalle, josta Colorado Avalanche poimi hänet. Coloradon päävalmentaja Patrick Roy asetti Clichen pelaamaan neljänteen hyökkäyskentälliseen. Cliche pelasi ensimmäisen pelinsä vuoden 2010 debyyttinsä jälkeen, kun Colorado pelasi 4. lokakuuta 2013 Nashville Predatorsia vastaan ottelussa, jossa Cliche sai ensimmäisen pisteensä NHL:ssä. Ensimmäisen kuukauden jälkeen Cliche oli vakiinnuttanut paikkansa neljäännessä hyökkäyskentällisessä ja alivoimalla. Uransa ensimmäisen NHL-maalin Cliche onnistui viimein tekemään 49. pelissään 1. helmikuuta 2014 7–1-voitossa Buffalo Sabresia vastaan. Coloradon hyökkääjien ottamia jäähyminuutteja johtanut Cliche teki joukkueen kanssa kahden vuoden jatkosopimuksen 27. helmikuuta 2014.
Cliche pelasi kaudella 2014–2015 74 ottelua NHL:ssä, mutta seuraavalla kaudella hän jäi Avalanchen farmijoukkueeseen San Antonio Rampageen. Siellä hän pelasi 38 ottelua, kunnes hänet kaupattiin New York Islandersiin vaihdossa Taylor Beckiin. Loppukauden Cliche edusti Islandersin farmijoukkuetta Bridgeport Sound Tigersia. Sieltä hän siirtyi kesällä 2016 Toronto Marliesiin, jonka kanssa hän teki AHL-sopimuksen.
Käännös suomeksi
Kristinusko Kambodžassa

Tämä artikkeli kertoo kristinuskosta Kambodžassa. Kambodžan valtauskonto on buddhalaisuus ja kristinusko on Kambodžan vähemmistöuskonto. Väestöstä 0,3 prosenttia. Kambodžan suurin kristillinen kirkko on Uusi apostolinen kirkko.
Historia

Kambodža on historiallisesti Khmerin 500-luvulla perustettua valtakuntaa. Siirtomaavallan aikana alue kuului Ranskan hallintaa ja maa itsenäistyi vuonna 1953. Kristinusko tuli maahan 1600- ja 1700-lukujen aikana. 1900-luvulla maahan perustettiin useita itsenäisiä kirkkoja. Kambodžan kommunistinen puolue valloitti maan pääkaupungin vuonna 1975 ja punaiset khmerit pyrkivät hävittämään kaiken uskonnon maasta. Tuolloin valtaosa buddhalaisista munkeista tapettiin ja samalla myös tuntematon määrä kristittyjä kuoli.
Kummituskartano

| Kummituskartano> The Haunted Mansion |
| --- | --- |

Ohjaaja:  Rob Minkoff
Käsikirjoittaja:  David Berenbaum
Perustuu:  Walt Disneyn The Haunted Mansion
Tuottaja:   Andrew Gunn  Don Hahn 
Säveltäjä:  Mark Mancina
Kuvaaja:  Remi Adefarasin
Leikkaaja:  Priscilla Nedd-Friendly
Tuotantosuunnittelija:  John Myhre
Pukusuunnittelija:  Mona May (käännä suomeksi)
Pääosat:   Eddie Murphy  Jennifer Tilly  Terence Stamp  Marsha Thomason  Nathaniel Parker 
Valmistustiedot
Valmistusmaa:  Yhdysvallat
Tuotantoyhtiö:   Walt Disney Pictures  Buena Vista Pictures 
Levittäjä:  Walt Disney Studios Motion Pictures Netflix Disney+
Ensi-ilta:   Yhdysvallat 26. marraskuuta 2003  Suomi 27. helmikuuta 2004 
Kesto:  88 min
Alkuperäiskieli:  englanti
Budjetti:  90 miljoonaa dollaria
Tuotto:  182 436 254 dollaria
Aiheesta muualla
IMDb 
Elonet
AllMovie
Infobox OKNimi-testi OK: 
Kummituskartano (engl. The Haunted Mansion) on vuonna 2003 ensi-iltansa saanut Rob Minkoffin ohjaama kauhukomediaelokuva, joka perustuu Walt Disney Worldin teemapuistoissa sijaitsevaan The Haunted Mansion -nähtävyyteen. Elokuvan pääosia näyttelevät Eddie Murphy, Terence Stamp, Jennifer Tilly, Marsha Thomason ja Nathaniel Parker. Kummituskartanon lisäksi Disneyn teemapuistonähtävyyteen perustuva elokuva on samana vuonna julkaistu Pirates of the Caribbean-elokuvasarjan ensimmäinen osa Pirates of the Caribbean: Mustan helmen kirous (2003). Kritiikistä huolimatta Kummituskartano oli suuri kaupallinen menestys, vaikkei yltänytkään Pirates of the Caribbeanin lipputuloihin.
Juoni

Elokuva kertoo ylitöitä paiskivasta kiinteistövälittäjä Jim Eversistä (Eddie Murphy), joka koettaa pitää vaimonsa ja lapsensa tyytyväisinä. Perheen loma peruuntuu, kun uudeksi myyntikohteeksi tulee yllättäen vanha ja hylätty kartano. Rajuilman takia perhe joutuu jäämään yöksi kartanoon, jolla on kammottavat omistajat ja jossa kaiken lisäksi kummittelee. Pelastaakseen vaimonsa ja lapsensa talon kauhuilta, Jimin on poistettava kartanon ympärillä leijuva kirous.
Rooleissa

| 0 | 1 | 2 |
| --- | --- | --- |
|  Eddie Murphy  | … |  Jim Evers   |
|  Terence Stamp  | … |  Ramsley, hovimestari   |
|  Nathaniel Parker  | … |  Master Edward Gracey, kartanonomistaja   |
|  Marsha Thomason  | … |  Sara Evers   |
|  Marc John Jefferies  | … |  Michael Evers   |
|  Aree Davis  | … |  Megan Evers   |
|  Jennifer Tilly  | … |  madame Leota   |
|  Wallace Shawn  | … |  Ezra, lakeija   |
|  Dina Waters  | … |  Emma, sisäkkö   |
Aiheesta muualla

Kummituskartano Internet Movie Databasessa (englanniksi)
Kudahuvadhoo

| Kudahuvadhoo |
| --- | --- |

 Koordinaatit: 2°40′20″N, 72°53′40″E 
Valtio:   Malediivit
Hallinnollinen alue (atolli):  Dhaalu
Väkiluku:  3 100
Aikavyöhyke:  UTC+5
Infobox OKVirheellinen NIMI-arvo: 
Kudahuvadhoo (divehiksi ކުޑަހުވަދޫ) on kaupunki Malediiveillä noin 185 kilometriä etelään pääkaupunki Malésta. Kudahuvadhoossa asuu noin 3100 asukasta, minkä myötä saari on Nilandhen atollin eteläosan saarista tiheimmin asuttu.
Kudahuvadhoo on yksi Malediivien kaupunkikeskuksista ja sen talous on nopeassa kasvussa. Kaupungissa on hyvät koulutusmahdollisuudet sekä terveydenhoitopalvelut niin paikallisille kuin turisteillekin. Samalla saarella kaupungin vieressä on lähialueita palveleva lentokenttä.
Kristinusko Jordaniassa

Tämä artikkeli kertoo kristinuskosta Jordaniassa. Jordanian väestöstä suurin osa (97,1 prosenttia) on muslimeita. Kristityt ovat Jordaniassa lukumäärältään suurin uskonnollinen vähemmistö, heihin lasketaan kuuluvaksi 2,1 prosenttia väestöstä. Suurin kristitty kirkkokunta on kreikkalaisortodoksinen kirkko, mutta myös kreikkalais- ja roomalaiskatolisella kirkolla, syyrialais-ortodoksisella kirkolla, koptikirkolla, Armenian ortodokseilla sekä protestanteilla on toimintaa Jordaniassa.
Historia

Jordania kuuluu alueeseen, josta kerrotaan useissa Raamatun tarinoissa. Alueelle sijoittuvat mm. Jeesuksen matkat, Jaakobin paini enkelin kanssa sekä vuori, josta Mooses näki luvatun maan. Kristityt voivat toimia Jordaniassa uskonnonvapauden perusteella. Ensimmäiset Jordanian kristilliset seurakunnat toimivat Tripolissa ensimmäisellä vuosisadalla, Tyroksessa ensimmäisellä ja toisella vuosisadalla ja Sidonissa 100-luvulla.
Kupoliteltta

Kupoliteltta
Etualalla kupolitelttoja
Wikimedia Commonsissa on kuvia tai muita tiedostoja aiheesta .
Kupoliteltta on teltta, jossa teltan runkokepit kaartuvat teltan yläosassa yhteen muodostaen kupolin muotoisen kokonaisuuden. Kupoliteltat, etenkin Sopu-teltta, olivat Suomessa suosittuja 1960-luvun lopulla ja 1970-luvun alussa, jolloin suuri osa leirintäaluemajoituksesta ei vielä tapahtunut mökeissä vaan teltoissa. Yhteen kupolitelttaan mahtui helposti koko ydinperhe eli neljä henkilöä.
Ennen leirintäalueiden mökkien ja asuntovaunujen yleistymistä kupoliteltoista jossain määrin luovuttiin, mutta tällöinkin niitä käytettiin ja ne saivat rinnalleen huvilateltat, jotka olivat kooltaan suurempia ja joissa teltan toisen osan muodosti varsinaisen asuinteltan sisäänkäynnin eteen lisätty, ikkunalla varustettu ja etuseinästään avoin kuistiosa.
Retkeilyssä kupoliteltat ovat edelleenkin käytössä, sillä ajan myötä niiden yksinkertainen puuvillakangas vaihtui keinokuituihin ja kaksikerrosrakenteeseen. Kupolin olennainen ominaisuus on sen vapaastiseisovuus: se ei tarvitse kiristysnaruja pysyäkseen pystyssä. Etenkin melojat suosivat kupoleita tämän ominaisuuden takia, koska se mahdollistaa teltan pystyttämisen kalliolle ilman kiviä tai muita ankkureita. Suomen saaristot ovat näet usein täynnä pieniä kallioisia saaria, ja koska ulkosaaristossa matala kataja on vallannut useimmat kasvupaikat, kallio saattaa olla ainoa paikka, jolle teltan voi pystyttää.
Toinen kupolitelttojen käyttöalue on äärimmäiset tuuliolosuhteet: arktisissa ja vuoristo-olosuhteissa ns. geodeettiset kupolit ovat erittäin tukevia ja säilyttävät muotonsa kovassakin tuulessa.
Osa kupoleista tarvitsee jonkinlaisen ankkuripisteen eteiskatoksen pystyttämiseksi. Vaikka kupoli olisi täysin vapaastiseisova, se on hyvä kiinnittää johonkin tukevaan tuulenpuuskan varalta: yksin jätettyjen telttojen tiedetään päätyneen mereen.
Historia

Kupoliteltan kehitti suomalainen Jarl Lönnqvist 1930-luvulla. Hän patentoi keksintönsä (suomalainen patentti no 26.102) . Tuotteelle annettiin nimeksi Sopu-teltta ja tuotetta valmisti  Telttaliike Sopu Oy. Sodan jälkeen, kun tuontitavaraa säännösteltiin, piti Sopu-teltankin ostamiseen saada lupa Kansanhuoltolautakunnalta .
Soputeltan kulta-aikaa olivat 1950-60 luvut, kun säännöstely päättyi ja ulkomaanmatkailu alkoi 1950-luvulla  kasvaa. Soputeltan pohjakoko oli 200 x 200 cm ja sen harjakorkeus oli 120 cm.  Kilpailevia kupolitelttoja ei ollut ja suomalaisen telttailijan saattoi Euroopan leirintäalueilla tunnistaa Sopu-teltasta jo kaukaa.
Kun Sopu-teltan patentit vanhenivat, alkoi Soputeltan kopioita tulla Eurooppaan maailman halpatuontimaista. Suomen Metsämuseossa on näytteillä alkuperäinen Sopu-teltta 1930-luvulta   Telttaliike Sopu poistettiin kaupparekisteristä vuonna 1981
Rakenne

Kahdella kaarella saadaan katettua neliskulmainen alue ja sopiva nukkuma-ala. Kolmen keskellä kohtaavan kaaren arkkitehtuurilla saadaan kuusikulmainen pohja-ala, josta osa voidaan jättää eteiselle ja loput sisäteltalle. Lisäämällä kaaria ja asettamalla ne kohtaamaan muualla kuin lakipisteessä voidaan rakentaa geodeettinen kupoli, joka on erittäin tukeva muoto.
On myös kupolitelttoja, joissa kaikki kaaret eivät ulotu laidasta laitaan. Näin voidaan saavuttaa vapaastiseisova rakenne, jossa on tilaa oviaukolle tai eteiselle.
Osassa kupolitelttoja eteinen on osa vapaastiseisovaa rakennetta, osassa se taas vaatii kankaan pingottamista kiilan tms. avulla.
Niissä vaelluskupoleissa, joissa kaaret kohtaavat laella, on usein kaarien päälle tuleva kalottikangas, joka mahdollistaa tuuletusaukon sijoittamisen sen alle. Tämä parantaa huomattavasti tuuletusta normaaliolosuhteissa mutta avaa tien sateelle ja lumelle kovassa tuulessa. Geodeettisissa teltoissa, jotka on suunniteltu erityisen koviin olosuhteisiin, tuuletusaukot ovat usein pieniä ja ilmanvaihto rajoittunutta.
Vähemmän vaativaan käyttöön suunnitelluissa kupoliteltoissa saattaa sisäteltta olla osittain hyttysverkkoa ja ulkoteltta ulottua vain osan matkaa alas, jolloin ilmanvaihto on runsasta.
Mari Uusitalo

Mari Liisa Johanna Uusitalo (s. 11. toukokuuta 1973 Tampere) on suomalainen keihäänheittäjä. Uransa ajan hän edusti Tampereen Pyrintöä ja hänen valmentajanaan toimi Pasi Peura. Kalevan kisoista Uusitalo voitti pronssin, minkä lisäksi hän saavutti sisäratojen SM-kilpailuissa kolme hopeaa. Virallisissa kilpailuissa hän ei ole esiintynyt vuoden 2002 jälkeen. Hänen ennätyksensä 55,47 metriä on vuodelta 1999.
Marjastajat (suku)

| Marjastajat (suku) |
| --- | --- |

Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Marjastajat Melanocharitidae
Suku::  Marjastajat Melanocharis  Sclater, 1858
Katso myös
   Marjastajat (suku) Wikispeciesissä   Marjastajat (suku) Commonsissa 
Infobox OKVirheellinen NIMI-arvo: 
Marjastajat (Melanocharis) on marjastajien heimoon kuuluva varpuslintusuku. Marjastajien sukuun kuuluu BirdLifen mukaan viisi lajia.
Marjastajiin kuuluvia lajeja

Mustamarjastaja (Melanocharis nigra)
Papuanmarjastaja (Melanocharis arfakiana)
Rinnemarjastaja (Melanocharis longicauda)
Viirumarjastaja (Melanocharis striativentris)
Vuorimarjastaja (Melanocharis versteri)
Aiheesta muualla

BirdLife Suomi ry: Maailman lintujen suomenkieliset nimet 2., uudistettu painos (2006) (Arkistoitu – Internet Archive)
ITIS: Melanocharis (englanniksi)